Румен Ченков
Мой роден град

chitanka.info

На свищовлии

Обичам те безкрайно, роден град!

Ти моята любов си и утеха,

че има кътче в този земен свят,

което с нежна ласка ме приема.

Гордея се, че в тебе се родих,

под скъпата ми, бащината стряха!

И майчината обич в теб открих,

и в твойта пазва топла ме люляха.

Далеч живея — ти живееш в мен

и стига ми това, че съществуваш!

Мой роден град, мой пристан най-свещен,

до моя сетен дъх, ще ме вълнуваш!

1995 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.